שאלת: ראובן, מתה אשתו בלא ולד, והוא כתב לאשתו בשעת נשואין, שטר שיור כנהוג, לשני אחי אשתו, ובשטר אחד. וכשמת אחד מן האחים, מחל לראובן זה. ובשטר המחילה הזכיר בפירוש, שהוא מוחל לו כל זכות ושיעבוד שיש לו עליו, מחמת אותו שטר. ובאבדן העיר, אבד השטר. ועכשיו, האח תובע בשטר הכתובה שעמו, כל השיור לראובן זה, המחצית מחלקו, והמחצי' מחלק אחיו שמת. מפני שטוען: אחי לא מחל, אלא הזכות שהי' לו עליו מחמת שטרי, לא מחמת זכות שטר, או שמא תספיק מחילה זו, אפי' לגבי כתובה. ועוד, שגם הוא שטר מיקרי.